Lisaks viiakse läbi kümnepäevane, 2 x 50 minutit kestev  treening samades tingimustes. Siis uuritakse lisaks katsealuse liht- ja valikreaktsiooni aega ning kaardi järgi orienteerumise võimet. Sõ­dur peab tihti otsustama murd­osa sekundi jooksul, kas vajutada päästikule või mitte, põhjendas Ööpik. Pärast tsükli lõpetamist tehakse veel üks nn veri-ninast-välja-katse, et võrrelda, millise tulemuse kümnepäevane trenn andis. Tavapärane on see, et töövõime suureneb pea kaks korda, selgitas Ööpik. Labori rajamine ja prooviuuring läksid maksma kokku 5,7 miljonit  krooni. Raha anti selleks kaitseministeeriumi teadusprojektide eelarvest.